San Giàcomo in Pałuo San Giacomo in Paludo San Giàcomo in Pałuo la xe n'isola de la Laguna de Venexia. La se cata intrà Muran e Madona del Monte, longo el canal dito . Inte el 1046 Orso Badoer el la ga concessa a Zuane Trono de Mazzorbo par costruirghe un monastier dedicà a San Jacomo Grando che el desse asseto a viandanti e pelegrini. Inte el 1238 el convento el xe passà a le moneghe cistercense, ma lore le lo ga bandonà inte el 1440 trasferendose inte l'abadia de Santa Malgarita de Torcelo. Inte el 1456 el xe stà doparà temporaneamente cofà lazareto e inte el XVI secolo ghe se ga insidià i Fraei minori conventuai. Tutavia l'isola la se ga catà de frecuente a combatar contra la descascanza e soratuto l'erosion dei arzari e pì volte i moneghi i xe stai solicitai a restorar el complesso. Inte el 1810 i editti napoleoneghi i ga sopresso el monastier che el xe stà demolio. Doparada da l'ora fin al 1961 cofà postazion militar, zò che restava xe stà restorà dal Masistrado a le Aque, ma par el resto el xe in completa rovina. De propietà demanial, la xe stada sotoposta a vincolo paesazistego dal decredo ministerial 23-IX-1960.